钦定古今图书集成/明伦汇编/闺媛典/第034卷 > 李梦康女
## 钦定古今图书集成/明伦汇编/闺媛典/第034卷 > 李梦康女

按《嘉兴府志》：“嘉邑诸生李梦康女，性至孝，善容止。四
岁丧母，哀如成人，事后母尢谨，望族慕之，争问名焉。
女白父曰：‘儿母早世，儿何忍复去膝下’？父伤其志，听
之。父病，女泣祷于天，有青鸟衔一朱实坠药铛中，病
立愈，人称孝感。卒年四十七。史官陈懿典为作传，相
国钱士升序之。闽中黄道周题其墓曰‘明孝贞李氏
女墓’。”